
Lingua,  gustus  organon,  in  oris  cavitate  sita,  de- 
glutiemlo  et  loquendo  destinata,  maximam  ad  par- 
tem musculis,  qui  ei  summam  tribuunt  mobilitatem, 
componitur.  Musculus  genioglossus  spina  interna 
ortus,  radiisque  suis  antice  et  postice  in  linguam 
et  ad  os  hyoideum  usque  expansus  linguam  ex  ore 
promovet;  musculus  hyoglossus  e tribus  constans 
partibus  (ceratoglossus,  chondroglossus,  basioglos- 
sus)  linguam  retrorsum  retrahit,  uterque  linguam 
planiorem  reddit;  musculus  styloglossus,  a processu 

styloideo  apice  ortus,  lato  ligamento  (ligamento 

• , 

suspensorio)  maxillae  inferioris  angulo  adnexus, 

antea  memorato  musculo  finitimus  antrorsum  ad 

\ 

linguae  apicem  continuatur,  linguamque  retrorsum 
tollit:  musculus  denique  lingualis  sub  linguae  invo- 
lucro situs  inter  ejusdem  musculos  medium  et  ex 
diverse  inter  se  complexis,  linguae  apicem  petenti- 
bus, ejusdem  contractioni  inservientibus  fasciculis 
constat. 

Lingua  descriptis  musculis  ossi  hjoideo  affixa 
est.  Latissima  ejus  pars,  inferiorem  isthmi  faucium 
constituens  partem,  radix  nominatur.  Unde  angus- 
tior evadens  obtusi  ejus  margines  laterales  in  sub- 
rotundum parumque  planum  transeunt  apicem  lin- 
guae. Superior  linguae  superficies  (dorsum  lin- 
guae) plana,  inferior  autem  superficies,  ob  linguae 
hac  regione  adhaesionem  eodem  superiore  brevior 
ac  minor  apparet. 

Lingua  tali  modo  constructa  et  affixa  invo- 
lucro sacci  formam  prae  se  ferente  circumdatur, 

# . / / , 

quod  involucrum,  internae  oris  cutis  continuatio, 
post  linguae  apicem  ad  internam  usque  maxillae  in- 
ferioris superficiem  in  internorum  dentium  incisi- 
vorum regione  plicam  quandam  construit  (frenulum 
linguae).  In  linguae  dorso  involucrum  diversae  ni- 
mirum magnitudinis  et  formae  papillis  obsitum, 
propria  gaudet  structura.  Papillae  truncatae  seu 
vallatae,  quarum  septem  vel  novem  numerantur, 
parum  a se  distantes,  in  linguae  radice  eminent. 
Praeterea  aliae  sunt,  quae  basin,  margines  et  api- 
ccm  occupant,  conicae,  basi  superna,  apice  vero 

i 

in  amplis  profundisque  cutis  fossiculis  latent;  pa- 
pillae lenticulares  seu  fungiformes,  minores,  singu- 
lae subrotundis  gaudent  stiperficiebus ; papillae  vil- 
losae in  linguae  margine  densae  dispersae,  minimae, 
radice  lata  et  fine  aento  praeditae  sunt.  Omnes 
autem  hae  papillae  c nervorum  finibus  cute  obduc- 


iis  constant,  quarum  in  ambitu  minima  vasculosa 
obveniunt  retia.  Inter  papillas  glandularum  liiat 
multitudo  mucosarum  vasorum  que  exhalantium,  lin- 
guam semper  humectantium.  Plures  folliculi  circa 
profundam  obveniunt  fossam  (foramen  coecum)  in 
linguae  radice  sitam,  cujus  in  medio  maxima  ple- 
rumque conspicitur  papilla  vallata. 

Arteriae  et  nervi  qui  papillas  adeunt,  sunt : 
Arteria  lingualis  super  arteriam  thyreioidpam  ena- 
sccns  in  tres  dividitur  ramos: 

a)  Arteria  dorsalis  linguae,  suprema  nonnisi  in 

/ 

linguae  cute  ac  papillis  nervosis. 

b)  Arteria  ranina,  medius  proximusque  ramus,  in 
linguae  musculos  dissipatur. 

c)  Arteria  sublingualis,  infimus  eoque  tenerrimus 
i ramus,  glandulae  sublinguali  nec  non  sub- 

maxillari  dicata  est. 

Nervus  hypoglossus  inter  corpus  olivare  et  py- 
ramidale ortus,  per  foramen  condyloideum  anterius 

c cranii  cavo  egressus,  inter  nervum  vagum  et  ac- 

\ , 

cessorium  Wi  11  is  ii,  quibuscum  surculorum  latera- 
lium ope  congruit,  descendens,  cum  nervo  sympa- 
thico  magno  junctus,  arcuatus  juxta  digastricum 
maxillae  inferioris  et  styloglossum  descendens,  in 
genioglosso  reliquisque  linguae  musculis  permultis 
ramis,  ab  utroque  latere  in  linguae  apice  sub  ar- 
cuum forma  se  jungentibus  dissipatur.  E superiore 
trunci  parte  plures  pharyngem  adeunt  ramuli.  3Ua* 

jor  ramus,  ramus  descendens,  in  externa  colli  parte 
progrediens,  secundi  ac  tertii  cervicalis  nervi 
rami  ansam  formans,  latissimo  colli,  sternohyoideo 
ac  stcrnothyreoideo  ramos  impertiens,  tandem  in 
plexum  cardiacum  transit. 

Hamus  lingualis,  qui  ex  tertio  ramo  quinti  ori- 
ginem ducens  oblique  antrorsum  descendit,  ptery- 
goideo interno,  tonsillis  et  constrictori  pharyngis 
superiori  ramulos  tradit,  Chorda  tympani  recepta 

i ^ 

in  musculo  hyoglosso  linguam  adit,  ubi  apici  lin- 
guae ac  marginibus  vicinus  dissipatur,  quisque  au- 

t 

tem  ramulus  fasciculum  formans  in  fila  dispergitur 
in  linguae  papillis  finientia.  Enarrandi  sunt  adhuc 
rami  lingualis  surculi,  qui  in  glandulae  submaxilla- 
ris  regione  Ganglion  maxillare  construunt,  cujus 
surculi  glandulam  dictam  adeunt.  • 

Nervus  glossopharyngeus  e medulla  oblongata 
inter  corpus  olivare  et  processum  cerebelli  ad  me- 
dullam oblongatam  ortus,  et  per  foramen  lacerum 
egressus  ad  pharyngem  mittit  ramos,  ac  ramo  uno 
linguali  posteriorem  adit  linguae  partem. 

Cum  vero  lingua  et  corpus  mobile  sit  et  gustus 
sensui  excitando  fuerit  comparata;  cumque  ad  eam 
nervi  ferantur  ex  quinto,  octavo  et  nono  nervorum 
pare  profecti;  hinc  orta  est  quaestio,  quisnam  in- 
ter hos  nervos  motui  praesit,  quis  vero  gustui. 

f ( V 

Aequum  autem  est  ab  eo  nervo  gustum  expectare, 
a quo  rami  ad  partes  linguae  maxime  sentientes  di- 

vitiantur.  Nunc  quintus  solus  atl  apicem  linguae 
pervenit,  qua  acerrimus  gustus  est,  et  fere  solus  ad 
papillas  usque  ramos  mittit.  Sed  etiam  experien- 
tiis a celeberrimo  Volta  et  Dupuytren  compro- 
batum est,  nervum  quintum  gustui  inservire,  cum 
lingua  animalium  modo  necatorum  nullam  exhibeat 
reactionem  in  galvanismum.  Praeterea  etiam  morbi 
pro  hac  sententia  facere  videntur.  In  spasmo  cy- 
nico quem  vitio  nervi  quinti  factum  esse  probabile 
sit,  gustus  sublatus  est.  In  paralysi  nervi  quinti 
lingua  nonnisi  in  latere  paralytico  gustu  est  desti- 
tuta. 

Lingua  sic  constructa  apta  est  ad  gustandum, 
si,  integra  ejus  fabrica,  conditiones  accedant,  quas 
protinus  commemoramus.  Nempe  requiritur: 

1)  ut  involucrum  neque  nimis  crassum  sit,  ne- 
que siccum;  neque  tenue  neque  molle  plus 
quam  par  est; 

2)  ut  saliva  et  humor  quicunque  alius  quo  in- 
volucrum alluitur,  secundum  naturam  se  ha- 
beat;  adeoque  non  amarus  sit,  nec  putridus, 
nec  dulcis,  nec  salsus  nimis  nec  alterius  sa- 
poris; 

3)  ut  corpus  sapidum  quod  linguae  admovetur, 

si  fuerit  siccum,  saliva  dissolvi  queat,  aut 
prius  vehiculo  aliquo  idoneo  fuerit  disso- 
lutum;  1 

4)  ut  in  corpore,  cujus  saporem  explorandam 
suscipiemus,  salsedo  aliqua  insit; 

5)  demum  ut  mentis  attentio  cum  sapidorum 
corporum  admotione  conjugatur. 

Quae  conditiones  sunt  saltem  praecipuae. 

Et  revera  ubi  involucrum  crassum  nimis  fuerit, 
aut  siccum  sapida  corporum  elementa  ipsum  per- 
vadere nequeunt  ac  suppositas  papillas  non  percel- 
lunt. Saliva  amara,  dulcis,  putrida,  salsa  non  sinit 
aliis  sapidis  corporum  qualitatibus  papillas  commo- 
veri, nisi  tanta  sit  vis  saporum,  quae  morbosam 
salivae  salsedinem  non  parum  vincat.  Ubi  vero 
corpus  fuerit  insipidum,  nempe  nulla  saltem  sensi- 
bili salsedine  praeditum,  nullus  est  gustus,  propte- 
rea  quod  naturalis  salivae  sapor  praedominatur. 

Quibus  igitur  positis  conditionibus  tunc  gustus 
exercetur.  Ut  oculus  colores  in  ordines  dividit, 
' ita  lingua  in  sapidis  corporibus  distinguit  sapores 
varios.  Neque  tamen  existimandum  hanc  saporum 
diversitatem  aequa  vi  omnes  et  singulos  mortales 
ita  exstimulare , ut  aeque  ac  accurate  ab  iis  distin- 
guantur. Nam  primum  etsi  in  genere  sapores  aut 
grati  sint  aut  injucundi,  attamen  uti  certum  est, 
caeteris  paribus,  in  saporum  qualitate  omnes  con- 
venire, quando  agitur  de  corporibus  plurimum  sa- 
pidis. Discrimen  porro  in  judicando  de  saporis 
qualitate  facit  aetas  praecipue,  natura  eorum  quae 
paullo  ante  gustavimus;  et  demum  usus  vel  fre- 


quens  vel  infrequens  alimentorum  quorumlam , ut 

sileam  nunc  de  morbis  et  peculiaribus  quibusdam 
mentis  alienationibus,  ex  quibus  efficitur,  ut  gratia 
aut  odium  in  nonnullis  sapidis  rebus  inveniatur, 
quae  caeteros  homines  alia  prorsus  ratione  affi- 
ciunt. Quod  igitur  ad  primum  spectat,  quae  sapida 
corpora  senes  vix  commovent  et  parum  adultos,  ea 
in  pueris  et  infantibus  convulsiones,  aut  certe  hor- 
rorem ac  molestiam  extorquent;  ob  eam  nimirum 
causam,  quod  in  prioribus  organon  gustus  densius 
sit  ac  fere  callosum,  in  posterioribus  vero  valde 
molle,  fere  nudum  et  aptum,  ut  ab  agentibus  etiam 
debilibus  incitetur.  Quod  vero  ad  alterum  perti- 
net, si  post  amara  dulcia  degustaverimus,  aut  post 
haec  ea  quae  acidula  sunt,  ac  vieissim  certe  alia 
ratione  mens  nostra  afficitur,  neque  eum  accurate 
saporem  percipiet,  quem  citra  eas  circumstantias 
percipere  consueverat. 

Sed  quaeritur  quid  illud  tandem  sit,  quod  sa- 
pidis corporibus  contentum,  gustatum  proprie  dic- 
tum, ad  exercitium  impellit:  nuin  scilicet  salibus  id 
debeatur,  num  vero  oleis,  num  demum  utrisque, 
praesertim  cum  plura  eorum,  quae  odorata  sunt, 
gratum  etiam  saporem  habeant  adjunctum?  Certe 
sales  in  hoc  opere  videntur  praecipui,  insipida  enim 
ea  nobis  apparent,  in  quibus  sal  minorem  habet  ra- 
tionem, quam  in  saliva  nostra.  Oleum  de  blandio- 
ribus vegetabilibus  expressum  vix  odorum,  levem 

excitat  saporem,  qui  acido  non  evoluto  adseribi  de- 
bet: quoties  autem  acidum  hoc,  sive  igne,  sive 
spontanea  degeneratione,  sive  alio  modo  evolvitur, 
multo  sapidiora  sunt  olea  illa;  propterea  sapor  acer 
et  causticus,  qui  oleis  essentialibus  inest,  ab  acido 
copioso  et  plurimum  evoluto  proficiscitur.  Si  quae 
igitur  corpora  odorata  sint  etiam  sapida,  con- 
tento acido  gratum  saporem  jure  meritoque  adseri- 
bemus. 

Sales  autem  sive  acidi  saporis,  sive  alterius  na- 
turae, in  variis  mixtis  varia  esse  figura  praeditos 
compertum  est.  Cum  igitur  ab  actione  salium  gu- 
stus organum  in  proprium  exercitium  adducatur,  sa- 
• pores  inde  nati  varii  inter  se  sint  pro  varietate  cor- 
porum sapidorum,  hinc  a peculiari  ipsorum  salium 
figura  saporum  diversitatem  pendere  a plerisque  pro- 
ditum est.  Verum  salium,  figura  non  est  ita  eorum 
propria  ac  peculiaris,  ut  pro  Chemicorum  arbitratu 

mutari  non  possit;  qui  alias  atque  alias  figuras  sa- 

• / 1 
lium  crystallis  impertire  noverunt.  Accidit,  ut 

crystallus  proprie  dicta  et  lapides  in  figura  salium 

similes  sponte  concrescant,  neque  tamen  saporem 

ullum  excitent,  licet  cnm  sapidorum  salium  figura 

/ 

omnino  conveniant : demum  plantae  plures  iisdem 
prorsus  salibus  saturae  gustum  movent  diversum. 
Fortasse  igitur  salina  corporum  elementa  cum  aliis 
clementis  peculiari  quadam  proportione  intermixta 
et  cum  saliva  soluta,  tertium  quid  constituunt,  ap- 

lum  natum,  quod  papillas  linguae  diverso  modo 
mutare  queat:  fortasse  demum  peculiaris  in  papillis 
constitutio,  earum  in  lingua  prominentia  et  teneri- 
tudo, haec  inquam  faciunt,  ut  lingua  non  modo  a 
tangibilibus  corporum  qualitatibus,  sed  quod  magis 

i , I * 

est,  etiam  a sapidis  commoveatur.  Ceterum  quae- 
stionem hanc  difficillimam  esse  ad  enodandum  non 
diffitemur. 

Cum  vero  gustus  ad  voluptatem  tanquam  ad 
genus,  referri  debeat;  et  cum  alimenta  comedentes 
voluptate  ipsa  afficiamur,  non  videtur  dubitari  posse, 
quin  maxima  hujus  sensus  utilitas  eo  etiam  spec- 
tet, ut  scilicet,  grato  et  jucundo  sapore  allecti,  ci- 
bos opportuno  labore  nobis  comparemus,  quorum 
ope  vitam  conservare  possimus.  Et  quoniam  lin- 
guae experimento  didicimus  suaves  escas  ab  insua- 
vibus discriminare,  hinc  gustus  adminiculo  optima 
alimenta  seligere,  noxia  vero  et  injucunda  rejicere 
nobis  datum  est,  ut  non  tam  vitae,  quam  valetudinis 
integritati  prospiciamus. 

Rebus  anatomicis  et  physiologicis  breviter  per- 
actis nunc  ad  pathologiam  *)  linguae  transeamus. 

Lingua  aeque  ac  pulsus  in  morbis  cognoscen- 


*)  vSemiotices  expositio  nititur  maxima  ex  parte  in  dis- 
sertatione optima  Froriepi  „JDe  lingua  anatomica  quae- 
dam et  semiotica.“  Eonn.  1«30. 

dis  summum  teuct  locum,  cum  proprium  organismi 
statum  designet,  indeque  dux  fidelissimus,  ab  anti- 
quissimo tempore  probatus,  medico  morbos  inve- 
stiganti, existat.  Lingua  enim  illud  est  organon, 
in  quo  omnium  systematum  affectiones  se  manife- 
stent necessc  est.  AfFectio  tunicae  mucosae,  quae 
totum  tractum  intestinorum  obducit,  ad  linguam  us- 
que, ab  eadem  membrana  circumdatam  propagetur 
oportet.  Nervi  cerebrales  tres  cum  sympathico  con- 
juncti, linguam  adeuntes  non  solum  statum,  in  quo 
versetur  cerebrum  ipsum,  sed  etiam  systema  ganglio- 
rum, certis  signis  tibi  indicant.  Quapropter  medi- 
cus summo  jure  linguam  in  morbis  nervosis  consi- 
derat, ac  e mobilitate,  gustuque  depravato  et  vigore 
sententiam  fert.  Sed  etiam  in  morbis  acutis,  ubi 
systema  irritabilitatis  alienatum  existit,  lingua  si- 
gnum est  maximi  momenti  medicumque  de  multorum 
morborum  natura  certiorem  reddit,  ubi  ab  altero 
duce,  pulsu  scilicet,  destituitur. 

E quibus  rebus  sequitur:  linguam  id  esse  or- 
ganon, in  quo  omnia  systemata  intime  conjuncta,  vel 
minimam  alienationem  in  lucem  producant. 

Nou  alienum  igitur  esse  videtur  primum  de 
Semiotice  linguae  verba  facere,  deinde  autem  ad 
morbos,  qui  huic  organo  proprii  dicuntur,  transire. 

Omnia  symptomata,  quae  se  manifestant  in 
lingua,  secundum  systema  affectum  in  tres  dividi- 
mus ordines: 


/ 


ly  Symptomata  quae  in  systemate  nervoso, 

2)  Symptomata  quae  in  systemate  vasculoso, 

3)  Symptomata  quae  in  systemate  reproductio- 
nis  originem  habent. 

SYMPTOMATA  E SYSTEMATE  NERVOSO. 

' ' i ■ 

! ' i 

DE  ALIENATIONE  GUSTUS. 

' ' \'  > 

a)  Gustus  auctus. 

Auctus  vero  dicitur  sensus  gustus,  quando  sa- 
pida objecta,  ut  vocant,  quae  alias  vix  gustum  ex- 
cutiebant, nunc  sapidiora  videntur,  aut  quando  gu- 
stus objecta  certo  quodam  gradu  linguam  percelle- 
bant, nunc  ipsam  acrius  irritant.  Ad  causas  incro- 
menti  gustus  quod  pertinet,  morbi  spasticae  indolis, 
propter  auctam  universalem,  ut  ita  dicam,  sensibi- 
litatem;  defectus  muci  naturalis;  inflammatio  lin- 
guae ipsius;  papillarum  linguae  nuditas  plurimum 
faciunt  ad  gustus  incrementum.  Tunc  enim  sensus 
gratiosissimus  in  dolorem  vertitur,  quotiescunquo 
velamenta,  quae  ad  papillas  defendendas  et  mode- 
randum nimium  carum  attritum  comparata  sunt,  de- 
structa fuerint.  Ita  manifestum,  qui  fiat,  ut  lingua 
apbtbis  obsita,  aut  ulceribus  cujusvis  indolis,  sapi- 
dorum praecipue  corporum  contactum  ferre  non 
possit,  aegre  autem  ferat,  ubi  cuticula  tenuissima 
linguam  circumplectens  majorem  etiam  tenuitatem 

adipiscatur;  quemadmodum  reconvalescentibts  acci- 
dit ex  morbis  quibusdam  acutis;  decidente  enim 
crusta  linguae  dorso  innata,  omnia  quae  linguae  ad- 
moVentur  acriorem  sensum  extorquent,  et  salsum 
videtur  id,  quod  marino  sale  conditum  nequaquam 
fuit. 

b)  Gustus  debilis  vel  depravatus 

dicitur  hic  sensus,  cum  sapida  corpora  languidius 
quam  antea  afficiant:  quod  si  haec  ipsa  corpora, 
etiam  ea  quae  sunt  sapidissima , nullum  sensum  a 
lingua  extorqueant,  tunc  gustum  sublatum  esse  in- 
telligimus,  denique  sensus  gustus  depravatus  est, 
quoties  aut  saporem  aliquem  in  corpore  insipido 
aut  alienum  in  sapido  percipimus. 

Illa  vero  gustus  symptomata,  quorum  proprium 
est  luinc  sensum  hebetare,  delere  aut  depravare,  raro 
a peculiari  organi  labe  proxime  pendent;  neque 
enim  facile  occurrit,  quod  linguae  papillae  in  pro- 
pria structura  sic  mutantur,  ut  aliquod  ex  enarratis 
vitiis  consequatur.  Morbi  acuti,  praecipue  febriles 
et  morbosae  quaedam  ventriculi  constitutiones  id 
habent  ingenium,  ut  gustus  organum  altero  ex  iis 
modis  laedant.  Aut  enim  per  calorem  qui  febrem 
comitatur, . exsiccatur  lingua  et  crusta  adeo  obduci- 
tur, ut  ciborum  sales  minime  soluti  papillis  ne- 
queant applicari,  easque  commoveri,  aut  saliva  ce- 
terique  humores,  qui  os  alluunt^  in  exsiccatis  vasis 

stagnantes,  viscidi  vel  pravi  fiunt,  quo  sorties  va- 
rias ipsi  linguae  inducunt. 

Stomachus  etiam  male  affectus,  sive  ex  vitio 
aliquo  in  propria  ejus  fabrica  suborto,  sive  ex 
alimentis  corruptis,  sive  demum  ex  pravis  humori- 
bus intra  ipsum  ellusis,  plurimum  facit  ad  gustus 
sensum  aut  obtundendum  aut  depravantium.  Nam 
ex  ventriculo  ita  praeter  naturam  constituto  vapo- 
res ascendunt  per  oesophagum  intra  pharyngem  at- 
que os,  qui  admodum  fermenti,  liquida  et  partes, 
quae  in  ore  continentur,  propria  imbuunt  qualitate, 

1 v 

sicque  gustus  aut  hebes  fit,  aut  depravatur.  Nihil 
autem  id  magis  efficit,  quam  saliva  extraneis  prin- 
cipiis scatens.  Ut  enim  saliva  menstruum  illud 
est,  quod  alimentorum  sales  dissolvit,  eosque  lin- 
guae papillis  admovet,  ita  ubi  illa  principio  aliquo, 
aut  salino,  muriatico,  aut  alcalescente,  aut  putrido 
infecta  fuerit,  saporem  excitabit  principiis  istius 
modi  respondentem.  Uuae  autem  causae  salivae  in- 
dolem pervertunt,  partim  in  universa  humorum 
massa  sedem  habent,  partim  vero  in  ore  et  parti- 
bus circumpositis.  Ad  primam  igitur  classem  per- 
tinent diatheses  scorbuticae,  venereac,  phthisicae, 
biliosae  aliaeque  similes,  quae,  ut  secretiones  omnes 
infarciunt,  ita  salivae  ipsi  non  parcunt.  Ad  secun- 
dam autem  spectant  ulcera,  aut  alterius  generis  lae- 
siones linguae,  faucibus,  palato,  oesophago,  inter- 
nis naribus,  dentibus,  gingivis,  aliisque  partibus  illa- 

tac,  a quibus  pravus  humor  in  oris  caveam  de- 
scendit. 

i 

* 

DE  MOTU. 

Lingua  musculorum  ac  nervorum  copia  prae- 
dita insigni  gaudet  mobilitate,  quae  in  semiotice 
maximi  est  momenti,  cum  ejus  alienatio  irritabilita- 
tis gradum  totius  organismi  indicet.  Quae  mobili- 
tas a gradu  normali  duplici  modo  vel  ultra  nimi- 
rum vel  infra  eundem  aberrare  poterit,  nunc  ad 
aucta  nimis  (hypersthenia),  nunc  fracta  vi  peccans 
(asthenia). 

1)  Hypersthenia  linguae  e majori  impetu  ac 
vi  nervorum  in  ejus  musculos,  e vita  illius  per 
causam  quandam  vel  psychicam  vel  physicam  ni- 
mis intensa,  oritur  et  per  incitatas  vitae  sensiferae 
et  irritabilis  functiones  se  manifestat.  Itaque  occur- 
rit in  mania,  furore,  delirio  et  convulsionibus  hy- 
persthenicis. 

2)  Asthenia  linguae  vel  ejus  diminutus  mo- 
tus e fracta  facultate  motrice  vel  e stimulo  immi- 
nuto vel  ex  utroque  momento  simul  originem  suam 
repetit.  Quae  asthenia  duplex  esse  potest : vel  cum 
exaltata  vel  cum  depressa  recipiendi  facultate.  Prima 
etiam  directa  vulgo  nominata  motum  organicum  im- 
becillem praebet,  facile  exhauriendum,  stimulis  le- 
vissimis jam  excitandum.  Altera  autem  infirmum 
exprimit  motum  organicum  ct  inertem  simul,  non- 

nisi  stimulis  'solito  fortioribus  provocandum,  ut  in 
febribus  nervosis,  ubi  aegrotus  linguam  protendere 

et  protractam  retrahere  vix  potest,  cujus  extremus 

■ » 

gradus  est  paralysis. 

Debilitatis  comes  est  tremor  linguae,  qui  mus- 
culorum contractionem,  cui  constantia  deest,  omni 
temporis  momento  interruptam  et  illico  restituam, 
musculos  igitur  inter  contractiones  et  expansiones 
exiguas  continuo  Auctantes  indicit. 

SIGNA  EX  IRRITABILITATE  DESUMTA. 

Musculorum  substantia  et  sanguis,  quo  abun- 

i 

dat  lingua,  rubrum  tribuunt  colorem  illi  organo 
inobili.  Quae  rubedo  propter  tenerrimum  involu- 
crum pellucens,  in  sano  statu  inter  rosaceum  et 
carneum  colorem  tenet  medium.  Si  autem  organis- 
mus vel  lingua  sola  morbo  corripiatur,  color  ille 
vario  modo  mutari,  alienationem  vel  universalem 
vel  topicain  tibi  indicare  potest  s de  quibus  nunc 
breviter  disserendum  est. 

In  febribus  inAammatoriis,  in  inAammationibus 
ipsis,  vel  in  morbis  chronicis,  in  quibus  irritabilita- 
tis systema  est  excitatum,  major  sanguinis  copia 
ad  tenerrimas  linguae  arterias  pellitur,  easque  re- 
plet. Inde,  sanguinis  reAuxu  impedito  et  retardato, 
existit  color  praeter  modum  ruber,  lingua  prae- 
rubra. 


Quae  linguae  indoles  in  morbis  inflammatoriis 
in  universum  boni  est  ominis,  praesertim  in  pneu- 
monia, sed  malam  inauguratur  prognosin,  in  febre 
lenta  et  hectica,  in  morbo  acuto,  cum  subito  in- 
tret, in  febre  inflammatoria  haud  raro  indicat  tran- 
situm in  nervosam. 

%n  glossitide,  in  morbis  exanthematicis,  in  tabe 
nervosa,  in  diabete  observatur  lingua  pr  a er  libra 
coccinea.  In  febribus  autem  continuis,  in  flava, 
in  pestilentiali,  nervosa,  putrida,  conspicitur  lingua 
pr  aer  ubra  fusca.  Occurrit  pi*aeterca  in  angina, 
pleuritide,  gastritide,  enteritide,  hepatitide.  Quae 
propria  rubedo  calorem  nimis  auctum  febrilem,  mix- 
tionemque  sanguinis  perversam  designat. 

Haud  raro  autem  mucus,  qui  vulgo  obtegit  lin- 
guam, deest;  ut  in  phthisi,  in  hydrope,  ubi  infausti 
est  ominis,  in  Helminthiasi,  interdum  in  febre  in- 
termittente : aut  involucrum  quod  linguam  involvit, 
remotum  est,  ut  in  desquamatione  febris  scarlati- 
nosae, vel  in  cxcoriationibus;  in  omnibus  his  casi- 
bus lingua  nonnisi  rubra  existi t.  Snb rubra 

autem  apparet,  bonique  est  ominis  in  morbis,  in 
quibus  antea  sicca  et  rubra  erat,  et  in  crisi.  Haud 
faustum  signum  est  in  febribus  biliosis,  ubi  lingua  an- 
tea obtecta,  derepente  morbo  subrubra  iit  et  pura, 
in  morbi  decursu  crisin  perturbatam  et  metastasin 
eminentem  et  transitum  febris  biliosae  in  nervosam 
indicat. 


Cum  rubedine  haud  raro  est  conjuncta 

Temperatura  adaucta  in  linguae  inflam- 
matione in  cancro,  in  vehementissimis  aliis  internis 

/ ' 

inflammationibus,  febre  nervosa  siti  stipante;  tunc 

tibi  periculum  imminens  designat;  principio  est 

• • 

periculosior  quam  fine. 

3)  Siccitas  gravissimum  signum  in  morbis, 
haud  raro  praecedentia  signa  sequitur.  Oritur 
enim,  si  lingua  humore  superficiem  ejus  lubrificantc 
privetur,  si  saliva  deficiat  et  designat  tibi  univer- 
salem corporis  siccitatem,  secretionesque  impeditas. 
Itaque  non  mirum,  si  in  omnibus  fere  febrium  spe- 
ciebus,  praecipue  cum  aestu  stipatis  et  in  inflam- 
mationibus animadvertatur.  Q,uod  ad  prognosin  lin- 
gua sicca  pertinacissima  infaustum  signum,  inflam- 
mationem perdurantem  et  latentem  indicat,  praeci- 
pue in  febribus  nervosis,  exanthematicis  et  dysen- 
teria. — In  aegris,  qui  difficulter  et  per  os  re- 
spirant, siccitas  per  se  mala  non  est.  I11  peripneu- 
monia  et  angina  aliisque  inflammationibus  graviori- 
bus lingua  sicca  mala  est.  (luibus  e rebus  elucet 
humidam  liuguam  in  morbis  retentam  optimum  esse 
signum,  et  humectetur  oportere,  nisi  curatione  me- 
dici aut  vitae  ratione  aegri  impediatur.  Sed  ma- 
gnum indicat  periculum,  si  in  morbo  bene  curato  per- 
tinacissima remaneat. 

Siccitas  cum  siti  conjuncta  melior  est,  quam 
sine  siti,  ac  symptomatum  contradictionem  mani- 

festat.  Nullum  autem  morbum  indicat,  si  post  ei- 

# *■  * 

bos  assum tos  salsos,  post  somnum  et  alias  causas 
parvi  momenti  sicca  existit. 

Sed  etiam  in  morbis  chronicis,  in  quibus  magna 
humorum  copia  excernitur,  ut  in  hydrqpe,  diarrhoea, 
aliisque  colliquationibus  lingua  sicca  invenitur. 
Praeterea  in  iis,  qui  propter  nirniam  copiam  bilis 
accumulatam  et  infarctus  viscerum  oriuntur.  In 
summo  autem  gradu  siccitatis  lingua  fit  aspera,  et 
vehementiam  morbi  indicat,  itaque  in  febribus  pu- 
tridis et  biliosis  ardentibus.  Tunc  haud  raro  lin- 
gua fissa  apparet,  et  exulcerata,  quae  mortem  immi- 
nentem plurimum  auguratur.  Lingua  adusta  pes- 
simi ominis  est,  ut  in  veneno  assumto,  nec  minus 
in  ulcero  interno. 

Lingua  dura  et  horrida  comitatur  frequen- 
tissime siccitatem  et  mali  ominis  est,  itaque  propria 
in  febre  versatili  Frankii,  in  caustu  autem  delirium 
designat. 

E contrario  lingua  existit  pallida,  si  parva 
tantum  copia  sanguinis  ad  arterias  adducatur,  si 
sanguinis  indoles  est  magis  serosa.  Quem  colorem 
minus  rubrum  ad  album  vergentem  etiam  veteres  ex 
pituita,  ex  constitutione  serosa  deduxerunt.  Lin- 
gua pallida  est  signum  reproductionis  depravatae, 
quae  sanguinem  ad  nutritionem  minus  aptum  parat, 
acrimonias,  quae  in  hypochondriacis,  hystericis  oc- 

currunt,  producit.  In  febre  maligna  gastrica  est 
pessimi  ominis. 

Sicuti  lingua  rubra  cum  temperatura  adaucta 
conjuncta  est,  ita  etiam  pallidam  temperaturae 
minor  gradus  comitatur,  vimque  vitalem  diminu- 
tam, circulationem  impeditam,  oligohaemiam  nobis 
indicat.  Itaque  in  morbis  inflammatoriis,  qui  in 
gangraenam  transire  conantur,  in  morbis  spasmodi- 
cis, occurrit.  Maximo  autem  gradu  frigoris  corripi- 
tur lingua  in  Cholera  orientali,  in  qua  organismus 
vi  vitali  turgoreque  omnino  destitutus,  algore  gla- 
cioso  percutitur  et  morti  traditur.  Cholera  igitur, 
hostis  generis  humani,  semioticen  novo  signo  locu- 
pletavit. 

Lingua  humi  da  et  mollis,  quamvis  in  mor- 
bis acutis  catarrho  conjunctis  bona  sit.  tamen  ge- 
neratim  vires  indicat  debilitatas,  si  sine  catarrho  in 
lethargicis  appareat. 

Cum  mollitie  et  humiditate  linguae  conjuncta 
semper  est  lingua  glabra.  De  quo  symptomate 
deinde,  ubi  de  involucro  sermo  erit,  fusius  dis- 
seremus. 

Absolutis  signis  e colore  rubro  et  pallido  cap- 
tis nunc  ad  alios  colores,  qui  linguam  tingunt, 
transeamus. 

Lingua  atro  - purpurea  medium  tenens  inter 
colorem  atrum  et  violaceum,  et  circulatione  impe- 
dita ac  respiratione  turbata  exoritur,  occurrit  igi- 

tur  in  asphyxia,  dyspnoea,  catarrho  suffocativo, 
pertussi,  in  peripneumonia,  in  morbo  coeruleo,  in 
carditide,  peste,  variolis  confluentibus,  denique  in 
hydrope. 

Lingua  flava  obvenit  in  febre  tertiana,  febre 
putrida  petechiali,  febre  nervosa,  in  peripneumonia, 
in  pleuritide,  et  indicat  plerumque  bilis  copiam 
nimiam. 

Lingua  livida  et  nigra.  Lingua  livida  ob- 
servata est  in  scorbuto,  angina,  in  expansione  lie- 
nis inflammatoria  atque  vermibus,  ubi  cum  nigra 
alternat,  praeterea  in  sphacelo,  in  peripneumonia  I 
aliisque  inflammationibus.  Lingua  nigra  funestum  B 
est  omen,  ct  invenitur  in  morbo  uteri,  colica  picto-  I 
num,  phthisi  morti  appropinquante,  in  gangraena  lin-  I 
guae  et  cancro,  aliisque. 

SEJIIOTICA  E REPRODU C TIONE . 

I 

Signa  adhuc  considerata  vel  ex  arteria  et  mu-  U 
sculis,  vel  e nervis  linguam  constituentibus  origi- 
nem ducunt;  quae  nunc  sequuntur  proximam  ha-  | 
bent  sedem  in  involucro  linguam  obducente,  et  muco 
eam  humectante.  Quae  membrana  mucosa  propa-  ii 
gatio  tunicae  mucosae,  totum  intestinum  obducentis,  || 
maximi  est  momenti,  cum  mucum  secernat,  qui  in  I 
digestionem  perficiendam  summam  exhibeat  vim.  i 
(lui  mucus  in  sano  organismi  statu  nullo  fere,  nisi  j 

albido  colore  gaudet,  in  reproductione  autem  alie- 
nata summopere  a norma  recedit  regulari,  et  vario 
modo  tinctus,  totam  tunicam  mucosam,  tubum  ali- 
mentarium involventem  obducit.  Quapropter  ille 
inductus  universalis  est  et  per  totum  tractum  inte- 
stinorum diffusus,  alfectionem  organorum  digestio- 
nis universalem  tibi  annuntiet,  necesse  est.  Itaque 
multum  abhorrere  videntur  a veritate,  qui  mutatio- 
nem illam  muci  topicam,  in  lingua  tantum  coarcta- 
tam  et  circumscriptam  esse  censeant,  ac  dignitatem 
et  gravitatem  liujus  signi,  quod  de  proprio  dige- 
stionis statu  nos  certiores  reddit,  negligant.  Invo- 
lucrum linguae  pars  est  membranae  mucosae,  quae 
internam  superficiem  intestinorum  obducit,  itaque 
functio  ejusdem  membranae  mucum  secernendi,  in 
lingua  et  in  omnibus  aliis  partibus  eadem  semper 
sit,  oportet.  Si  flava  bilis  in  organismo  praedomi- 
net,  tum  tunica  mucosa  flavo  tingitur  colore;  copia 
autem  muci  in  organismo  praevalens  non  solum  in 
tunica  organorum  digestionis  animadvertitur,  sed 
etiam  in  mobili  organo,  in  lingua,  quae  medico  uni- 
versalem statum  signis  certis,  de  quibus  nunc  sermo 
erit,  manifestat. 

Inductus  albus  levis  adest  praecipue  in  om- 
nibus morbis  pituitosis,  majoreinque  muci  quantita- 
tem exhibet  justo,  et  occurrit  in  morbis  pituitosis 
catarrhalibus  et  arthriticis,  in  inflammationibus,  nisi 
vehementes  sint,  abdominalibus,  in  hepatitide^  ente- 

ritide  et  in  febre  puerperali,  in  pyrosi,  blennorrhoea 
intestinali,  et  in  infarctibus  sic  dictis.  Q,ui  induc- 
tus  humidus  est  et  latera  apicemque  non  obtegit,  ac 
nonnunquam  etiam  in  linea  mediana  tenuior  exsi- 
stit, interdum  aequaliter  supra  linguae  superficiem 
diffunditur,  interdum  punctis  rubris  interrupta  lin- 
gua, villosa  a scriptoribus,  nominata,  in  febribus 
nonnullis  gastricis,  in  affectionibus  infantum  vermi- 
nosis, in  angina,  aliisque  morbis  inflammatoriis  le- 
nioribus atque  sub  initio  hysteriae  et  hypochondriae, 
in  plethora  abdominali,  in  affectionibus  chronicis 
abdominalibus  invenitur.  Q,uod  ad  prognosin  nul- 
lius est  momenti  lingua  alba  infantum  lactantium, 
bonae  notae  autem  est  in  omnibus  morbis  acutis, 
cum  doceat  absentiam  cujusque  gravis  periculi, 
praecipue,  si  latera  et  apicem  non  obtegit.  Etiam 
inductus  albus  crassitie  haud  conspicuus  boni  est 
ominis.  Sed  in  morbis  larvatis,  nervosis,  ubi  con- 
tradictio adest  symptomatum,  est  mali  ominis. 

Inductus  lardosus,  e muci  liumidi  copia, 
ejusque  colore  sordido,  ex  accumulatione  muci  sor- 
diumque exortus,  generatim  atoniam,  relaxationem, 
debilitatcmque  organismi  manifestat,  itaque  in  febre 
intermittente,  gastrica,  biliosa,  catarrhali,  et  pete- 
chiah  putridaque  incompletam  atque  lentam  crisin 
indicat.  Praeterea  etiam  in  morbis  inflammatoriis 
malignis,  ut  in  angina  maligna,  pneumonia,  gastri- 
tide, enteritide,  in  chronicis  morbis,  tympanitidc, 

cardialgia,  morbo  calculoso  renum,  et  in  morbis  ca- 
checticis obvenit.  In  scarlatina  pessimi  est  ominis; 
in  morbis  chronicis  non  tam  mala  nota  exstat;  in 
arthriticis  indicat  atoniam. 

Inductus  flavidus  seu  viridis  affectionem 
hepatis,  bilemque  praedominantem  manifestat,  oritur 
enim  e mutato  muco  linguam  obtegente.  Itaque 
in  plurimis  morbis  acutis,  gastricis,  putridis,  bilio- 
sis, dysenteria  biliosa,  hepatitide  ipsa,  aliisque  in- 
flammationibus, quibuscum  sympathia  hepatis  ad- 
est e.  g.  in  splenitide,  pneumonia,  pleuritide  et  en- 
teritide;  in  ictericis  et  chloroticis  lingua  flava  seu 
viridis  detegitur. 

In  plurimis  morbis  acutis  mucus  albus , si  ad 
crisin  accedat,  viridescit  vel  flavescit.  Color  autem 
flavus  ab  initio  morbi  vel  ventriculum  summopere 
irritatum  esse,  vel  morbum  biliosum  imminere,  vel 
in  complicatione  hepatis  graviditatem  morbi,  prae- 
cipue pneumoniae  indicat. 

Praeterea  adest  iu  hemicrania  et  hemiplegia  et 
prosopalgia  Fothergilii  inductus  flavus  partialis, 
qui  unum  solummodo  latus  occupat,  simul  cum  af- 
fectione dimidiae  partis  corporis. 

Inductus  fuscus  existit,  si  infarctus  et  ple- 
thora  abdominalis  adsint,  pertinacissima  praecipue 
in  arthriticis  et  haemorrhoidariis,  in  ictero  chronico, 
scorbuto,  scirrhis  viscerum;  indicat  enim  perturba- 
tionem humorum  atque  resiccationcm  inducti  lar- 

dosi  sive  flavi,  sive  albi.  Quod  ad  prognosin  lin- 
gua, quae  propter  resiccationem  existit  lusca,  nisi 
magnum  aestum  febrilem  indicet  in  morbis  acutis 
pessimi  est  ominis,  quum  febris  naturam  nervosam 
et  putridam,  praecipue  in  febribus  typhosis  et  pe- 
stilcntialibus  anuntiet,  minoris  autem  est  momenti, 
si  ex  magno  aestu  febrili  oriatur. 

Inductus  niger  in  morbis  acutis  et  chroni- 
cis  occurrit,  in  quibus  aut  humores  excreti  degene- 
rantur vel  actio  ipsa  in  organis  excretoriis  alienata 
est,  aut  mucus  linguam  tegens  propter  aestum  ni- 
mium febrilem  resiccatur,  nigerque  fit.  Itaque  oc- 
currit in  febre  ardente,  inflammatoria  ad  putridam 
vergente,  putrida  ipsa,  in  febribus  adynamicis , pe- 
stilentialibus,  malignis,  typhosis,  in  enteritide,  hepa- 
titide, splenitide,  metritide,  ubi  signum  est  pessi- 
mum. Quod  ad  prognosin  in  febribus  lingua  nigra 
complicationem  verminosam  indicat;  magnum  autem 
adest  periculum,  si  in  decursu  inflammationum, 
quae  cum  prostratis  viribus  adsunt,  lingua  nigra  oc- 
currit. In  morbis  chronicis  indicat  hepatis  alfectio- 
nem  gravem,  et  haud  raro  pessimam  auguratur 
prognosin. 

Aphthae,  exanthema  tunicae  muGosae , vesicu- 
lae sunt  albae  sive  margaritaceae,  saepissime  in  fe- 
bribus catai  i halibus , gastricis  et  verminosis  appa- 
rent, ac  in  eadem  relatione  ad  catarrhum  organo- 
mm  digestionis  versantur  ut  morbilli  ad  catarrhum 

organorum  respirationis,  itaque  magnam  habent  ana- 
logiam cum  miliaribus  et  morbillis  et  petechiis. 
Aphthae  idiopathicae  in  adultis  rarius  occurrunt, 
sed  frequentissime  malum  constituunt  essentiale  in 
infantibus.  Plurimum  autem  symptomaticae  aut 
criticae  existunt.  Obveniunt  etiam  frequentissime 
in  dysenteria,  febre  puerperali,  lienteria,  aliisque 
abdominalibus  affectionibus,  in  scorbuto,  syphilide, 
praecipue  autem  in  phthisi.  Si  diebus  criticis  oc- 
currunt, tum  boni  sunt  ominis,  ita  ut,  quae  ante  diem 
septimum  oriuntur,  multo  molestiores  et  periculo- 
siores sint  iis,  quae  a septimo  vel  nono  die  erum- 
punt. Mali  autem  ominis  est,  si  aphthae  non  emol- 
liantur, humectentur,  sed  per  longum  tempus  siccae, 
aridae,  compactae  et  planae  remaneant.  Aphthae, 
quae  cito  disparent,  antequam  ad  maturitatem  per- 
venerint, malae  sunt.  Aphthae  abeuntes  et  redeun- 
tes morbum  longum  et  chronicum  indicant.  Color 
crustarum,  quas  faciunt  aphthae,  est  primum  opacus, 
albus,  deinde  autem  llavus,  lividus  fit,  taudem, 
morte  instante  niger  exsistit.  Aphthae  pellucidae 
bonum  indicant  omen  ; in  phthisicis  transeunt  aph- 
thae in  ulcera. 

Ulcera  ex  humore  morboso,  materia  scorbutica, 
podagrica,  syphilitica  oriuntur,  nisi  propter  irritatio- 
nem localem  exsistant.  Si  ex  dyscrasia  aliqua  ori- 
ginem ducant,  tunc  propria  forma  exstructa  morbi 
essentialis  naturam  indicant. 

Semiotiea  absoluta,  nunc  ad  linguae  ipsius  ac- 
cedamus morbos. 

HIOREI  LINGUAE  CONGENITI. 

Morbi  linguae  congeniti  in  confirmatione  lin- 
guae vitiosa,  quae  sugendi  facultatem,  linguaeque 
mobilitatem  et  articulationem  sonorum  plus  minusve 
impedit,  nituntur.  Secundum  varietatem  confirma- 
tionis illius  vitiosae,  variis  gaudent  nominibus,  va- 
riasque ad  vitium  removendum  postulant  operationes. 

1)  Adhaesio  linguae  s.  ankyloglossum  vi- 
tium congenitum  saepissime  apud  neonatos  animad- 
versum, in  nimia  longitudine  frenuli,  quod  ad  lin- 
guae apicem  usque  vergit,  constat,  aut  etiam  iu 
membranosa,  filamentosaque  et  carnosa  conjunctione 
hujus  aut  amborum  linguae  marginum  cum  gingi- 
vis, quod  Levret  primus  notavit,  aut  denique  in 
linguae  adhaesione  cum  oris  cavitatis  fundo;  neque 
minus  nimia  frenuli  brevitas  occurrit. 

2)  Ranula  s.  hypoglossus  est  tumor  car- 
nosus variae  longitudinis  et  latitudinis  sub  lingua 
juxta  frenulum  in  uno  aut  in  utroque  ejus  latere 
positus,  albi  coloris,  qui  suctum  et  nonnunquam 
deglutitionem  prohibet. 

Plurimi  anciorum  causam  ranulae  proximam  in 
intumescentia  et  dcsorganisatione  Whartoniarii  aut 
glandulae  sublingualis  ductus  ponunt.  Quapropter 
Ricbter  et  Stark  eam  tumoribus  lymphaticis  ad- 

numerant.  Quae  intumescentia  et  desorganisatio 
ductus  obstructione,  tenaci  muco,  adhaesione  aut 
concrementorum  calcariorum  depositione,  efficitur, 
nam  in  tumore  ipso,  saliva,  humiditas  gelatinosa 
aut  albuminosa,  massa  adiposa  aut  calcaria  inveni- 
untur. 

Diagnosis  ankyloglossi  et  ranulae  explora- 
tione perfacile  constituitur;  lingua  enim,  ore  aperto, 
sublata,  ac  erga  palatum  durum  pressa,  vitium  me- 
dico intuenti  exhibet. 

Prognosis  in  adhaesione  linguae  bona,  in 
ranula  dubia,  quia  operatio,  qua  ad  eam  removen- 
dam utimur,  in  neonato  maximi  est  momenti,  et  sin- 
gulis in  casibus  a magnitudine,  positione  et  longi- 
tudine tumoris  dependet. 

Therapia.  Medicamina  pharmaceutica  in  haec 
vitia  organica  nihil  efficere,  experientia  docet,  cum 
in  operatione  tantum  salus  sit.  Adhaesiones  lin- 
guae (incisione  frenuli  linguae  sic  dicta)  tolluntur. 

Indicationes  sunt,  si  frenulum  majori  longitu- 
dine aut  brevitate  quam  in  statu  normali  exstruc- 
tum, mobilitatem  linguae  ad  sugendum  loquendum- 
que  et  edendum  necessario  prohibet. 

Apparatus  instrumentorum.  Spatula  bifurcata, 
forfex  cum  apice  obtuso ; tum  spongia  et  aqua  fri- 
gida ad  sanguinis  effusionem  sistendam. 

Alii  viri  doctissimi  aliis  variis  propriis  instru- 
mentis usi  sunt,  et  quidem  Hei  st  er  primus  spa- 

tliula  bifurcata,  furca  capitata,  M oriceau,  N ch  u 1 tz 
spathula  in  anteriore  parte  curvata.  Linguae  api- 
cem cum  forcipe  figebat  Celsus.  Levret  et  W. 
Sclimklt  proprias  forfices,  cultrum  capitatum  Fabr. 
ab  Aqua  pendente  et  Paen  falciformem  pro- 
posuerunt, spathulam  denique  cum  forfice  et  scal- 
pello secante  Petit  conjunxit. 

Unus  minister  praesto  sit,  qui  infantem  teneat. 

Operatio  ipsa  ita  perficitur:  ore  infantis  aperto, 
operator  spathulae  ope  ita  sub  lingua  positae,  ut 
frenulum  excipiat,  linguam  tollit,  ac  hoc  modo 
frenulum  tensum  forfice,  cum  superficie  sua  con- 
vexa sursum  spectante,  introducta,  una  incisione  in 
sufficiente  longitudine  perscinditur.  Operatione  per- 
fecta sanguinis  efFusio  cum  aqua  frigida  sistitur,  et 
parva  incisio  facillime  sananda  clauditur. 

Sequelae,  quae  post  operationem  accidere  pos- 
sunt, infaustae  sunt,  sanguinis  nimia  effusio  elaesione 
art.  raninae,  et  suffocationis  periculum  e resupina- 
tione  linguae  permagno  ambitu  solutae. 

Lflusiones  nimiae  sanguinis  carpia,  remediis 
stypticis  (aqua  vulneraria  Thedenii  aut  solutione 
aluminosa)  madefacta,  digitisque  impressa;  aut 
ferro  candente  sistitur.  Ad  quem  scopum  Petit, 
Jourdain,  et  Lampe  propria  coinpressoria  inve- 
nerunt. Imminet  autem  suffocationis  periculum, 
tum  secundum  1 etit  lingua,  digito  in  os  inducto, 

in  normalem  situm  reponenda,  ac  ope  pulvilli  lin- 

/ « 

, . « V ‘ . ,s,  ‘ , 


33 


guae  impositi  vinculo  ad  maxillam  inferiorem  ap- 
plicati, retinenda. 

Filamentosae  linguae  adhaesiones  cum  oris  cavi 
fundo  aut  cum  gingivis,  aeque  ac  frenulum,  per- 
scinduntur, membranaceae  autem  et  carnosae  cultro 
convexo  persecantur. 

Celerrimum  auxilium  ranula  postulat,  quae  in 
plurimis  casibus  aperiatur  ope  incisionis,  aut  exci- 
sionis ejus  parietis  anterioris,  necesse  est,  ita  ut 
evacuatis  concrementis  pervia  exsistat  aut,  destructo 
cavo,  regeneratio  prohibeatur. 

Methodi  operationis  sunt  quatuor : 

1)  Tumoris  incisio  et  formatio  artificialis  ductus 
excretorii, 

2)  Incisio  et  destructio  tumoris: 

a)  parietis  anterioris  excisione, 

b)  cauterisatione, 

c)  setacei  ope, 

d)  tumoris  incisione  et  repletione  cum  lin- 
teolo recerpto. 

3)  Incisio  tumoris, 

4)  Ductus  salivae  normalis  reclusio. 

Duarum  duae  primae  radicales,  tertia  et  quarta 
methodus  tantum  palliativo  modo  agunt,  de  quibus 
singulis  nunc  sermo  erit. 


I 

F.  FORMATIO  NOVI  DUCTUS  EXCRETORII. 

Apparatus  instrumentorum.  Spathula  incisura 
dimidiata,  scalpellum  acutum,  hamulus  acutus,  tena- 
culum,  forfex  Cooperi,  specillum,  cylinder  argen- 
teus aut  aureus  a Dupuytren  inventus,  spongia 
et  aqua  frigida. 

Socios  duos  praesto  habeas,  quorum  unus  ae- 
groti in  sella  sedentis  caput  erga  suum  pectus  pre- 
mat, alter  a latere  spathula  linguam  tollat. 

Operatio.  Incisio  tumoris  cultro  primum  per- 
ficiatur et  cauta  pressione  evacuatio  acceleretur 

ejusque  cavum  specillo  exploretur,  ne  concremen- 

♦ 

tum  lapideum  remaneat , quod  inventum  cum  te- 
nacto  removeas.  Tum  in  inciso  loco  ponas  tubu- 
lum, ita,  ut  altera  lamina  in  tumoris  cavo,  altera 
in  cavo  oris  sita  in  perpetuum  in  tumore  remaneat, 
salivamque  educat.  Circa  tubulum  tumoris  parietes 
contrahuntur  et  vulnus  incisione  factum  fistulosum 
existi  t. 

liOCO  tubuli  pulvillo  rotundo  aut  cylindro 
plumhico  in  prioribus  temporibus  [usi  sunt.  Rei- 
s i nger  tubulum  corneum  cum  apice  ovata  propo- 
suit. 


II.  INCISIO  ET  DESTRUCTIO  TUMORIS. 


a)  Excisione  parietis  anterioris  et  irrita- 
tione posterioris. 

llac  methodo  utimur,  si  tumor  permagnus  cjus- 
que  parietes  durae  et  degeneratae  sint. 

Apparatus:  Tubulus  idem  qui  apud  praece- 

dentem methodum  in  usum  vocatus  est,  praeterea 
penicillum  e carpia,  solutio  Kali  caustici  aut  mix- 
tura e Meile  et  Acido  sulphurico  et  pulvillus  rotun- 
dus. Ministrorum  numerus  eorumque  officium  ut 
supra. 

Operatio.  In  tumorem  per  se  sufficienter  ten- 
sum ictum  perficimus;  si  autem  tumor  non  sit 
tensus,  tum  hamulus  introducendus  et  e sublato 
pariete  anteriori  forfice,  quantum  fieri  potest,  abscin- 
damus. Comprehensis  deinde  vulneris  marginibus 
tenaculo  tot  parietis  anterioris  forfice  abscindimus, 
quot  sine  laesione  arteriae  raninae  fieri  potest. 
Tum  tumor  evacuetur  ejusque  paries  posterior  so- 
lutione caustica  penicillo  inducatur  et  in  aperturam 
pulvillus  rotundus  immitendus.  Secundum  variam 
parietis  irritabilitatem  tam  diu  est  repetenda  solu- 
tionis causticae  inductio,  quoad  granulatio  cavum 
tumoris  expleat.  Pulvillus  rotundus,  qui  aperturam 
pro  saliva  educenda  reservat,  quotidie  ad  conclu- 
sioneni  usque  perfectam  renovetur.  Nonnunquam 

apertura  serius  clauditur,  aut  saliva  loquendo  eja- 
culatur, quod  secundum  Louis  in  apertura  nimia 
et  secundum  lloyer  in  apertura  arctiori  justo 
originem  habet,  quibus  in  casibus  operatio  repe- 
tenda. 

de  Graefe  parietem  anteriorem  hamulo  com- 
prehensam, in  toto  tumoris  ambitu  cum  forfice  cava 
abscindit  et  cavum  acido  muriatico  concentrato  pe- 
nicillo inducitur,  quam  actionem  quotidie  bis  repe- 
tit usque  ad  ulceris  cicatrisationem.  Aerei  saccum 
apertum  acidis  humectat,  quem  denique  contractum 
et  solutum  extrahit.  Schreger  statim  post  incisio- 
nem saccum  solvit  et  removet.  C am  p e r incisionem 
tumoris  perficit  ac  lapide  infernali  corrodit  et  in- 
cisionem repetit,  si  cavum  se  clauderit. 

b)  Ope  setacei. 

Ilanc  methodum  v.  d.  Ilaar  et  Wiliner  pro- 
posuerunt et  setaceum  per  medium  tumorem  per- 
duxerunt. 


c)  Ope  Cauterii. 

Zang  primus  erat,  qui  butyro  antimonii  ad  tu- 
morem aperiendum  usus  est. 


d)  Ope  incisionis  et  impletionis  cavi  cum 

carpi a 

ranulam  curant  ( allise n etGariot.  Quorum  alter, 
si  tumor  magnum  volumen  habeat,  incisionem  cru- 

ciatam  perficit,  lobos  forfice  removet  et  tum  cum 

carpia  cavum  explet. 

- N 1 . 

m.  INCISIO,  QUAE  SOLA  PERFICITUR. 

Ope  Bistouri  vel  lancettae  tumor  perscinditur 
vel  dissecatur  et  evacuatur,  sed  tumor  facillime  re- 
nascitur. 

IV.  DUCTUS  NORMALIS  RECLUSIO. 

i 

* 

Si  ductus  Whartoniani  clausi  orificium  adhuc 

I 

conspicere  possis,  tumor  neque  magnus  neque  du- 
rus sit,  tum  specillum  introducas  per  ductum,  tu- 
morem evacues  ductumque  ope  fili  argentei  vel 
plumbici  apertum  retineas.  Filum  autem  ipsum 
primo  certis  intervallis,  deinde  autem  omnino  est 
removendum.  Quo  facto,  saepissime  ductus  claudi- 
tur et  operatio  tunc  repetenda  est. 

3)  31  aero  glossa,  amplificatio  linguae,  est  status 
congenitus,  in  quo  linguae  volumen  praeter  natu- 
ram adauctum  est;  prolapsus  linguae  existit, 
si  lingua  supra  mentum  procidat  et  dificillime  aut 
nequaquam  in  cavum  oris  reponatur.  Ab  initio 
amplificatio  non  tam  magna,  cum  apice  tantum  inter 
labia  apparet,  sed  magis  magisque  volumine  aucto, 
lingua  supra  labium  inferius  et  mentum  progredi- 
tur. llinc  non  solum  deformitas  faciei  existit,  sed 

etiam  partis  anterioris  linguae  prolapsae  tumor  ad- 
auctus, os  hyoideum  et  laryngem  ad  anteriora  tra- 
hit, magnas  molestias  deglutieudi  efficit;  saliva  con- 
tinuo effluit,  siccitas  permagna  in  fau  ibus  oritur, 
sonorum  articulatio  valde  prohibetur  et,  si  longum 
per  tempus  hoc  malum  perdurat,  musculi  linguae 
in  statum  paralysi  similem  transeunt.  Circu- 
latione in  parte  linguae  prolapsa  impedita, 
volumen  linguae  sensim  sensimque  crescit  et 
dentes  et  marginem  alveolarem  maxillae  in- 
ferioris propellit,  ita,  ut  non  solum  propter 
continuam  linguae  frictionem  striae  et  excoriatio- 
nes,  sed  etiam  permanente  aeris  influxu  in  prolap- 
sam linguae  partem  rimae  fissuracque  et  ulcera 
oriantur  et  papillae  praeter  naturalem  crassitudinem 
et  eminentiam  exhibeant. 

Aetiologia.  Linguae  amplificatio  saepe  non 
congenita,  sed  breviori  vel  longiori  tempore  post 
partum,  nonnunquam  etiam  post  secundam  denti- 
tionem, antecedentibus  convulsionibus,  oritur.  Quo 
in  casu  causa  proxima  paralysis  linguae  musculo- 
rum esse  videtur  et  tum  dentes  incisivi  et  canini 
non  propelluntur  extrorsum,  sed  sensim  sensimque 
continua  linguae  frictione  conteruntur  et  excidunt. 

Diagnosis  non  est  difficilis,  sed  caveas,  ne  lin- 
guae amplificationem  congenitam  cum  illa,  inflam- 
matione, tumoribus  variis  in  lingua  ortis  effecta, 
confundas. 

Prognosis  bona  est,  quia  recens  malum  facil- 
lime tollitur  et  jam  inveteratum  sanabile  est. 

Therapia.  Curatio  celerrime  adbibentia  est, 
praecipue  in  majoribus  hujus  mali  gradibus  propter 
noxium  influxum  in  nutritionem,  quae  impedita  de- 
glutitione et  continua  salivae  jactura  manca  fiat, 
necesse  est.  Curatio  varia  ab  eo  dependet,  utrum 
malum  hoc  congenitum,  an  post  partum  ortum  sit. 

In  Macroglossa  post  partum  exorta  sufficit  ad 
dispositionem  hujus  mali  exstinguendam  linguam 

inter  labia  progredientem  pulveribus  acutis  con- 

/ 

spergere  eoque  modo  infantem,  ut  linguam  reducat, 
cogere;  aut  linguam  in  oris  cavo  vinculo  maxillam 
inferiorem  erga  superiorem  premente,  quod  tantum, 
ut  infans  sugat,  removetur,  retinere.  Simul  curam 
habeas,  ut  nutrix  magnis  longisquc  papillis  mamnii- 
laribus  praedita  sit,  ne  lingua  sugendo  valde  pro- 
longetur, quod  si  perfici  non  potest,  tum  melius  est 
lac  scutulae  ope  infanti  instillare. 

Si  amplificatio  tantum  volumen  adepta  est,  ut 
lingua  in  cavum  oris  reponi  non  possit,  tum  saepe 
contigit,  ut  lingua  repetito  usu  irritantium  et  ad- 
stringentium  medicaminum,  hirudinumque  et  scari- 
ficationum imminuatur.  Magni  momenti  est  com- 
pressio linguae  continua,  quo  in  casu,  vinculo  ad- 
stringentibus  madefacto,  aegrotus  in  dorso  cubare 
debet,  iiua  curatione  usus  linguam  in  cavum  oris 

reponere  si  non  potes,  tum  maxillas  vinculo 
claudas. 

Si  haec  methodus  curandi  nihil  prosit  et  am- 
plificatio linguae  permagna  ejusque  pars  anterior 
structura  sua  mutata,  tum  nihil  restat,  quam  ut  lin- 
guam ope  cultri  aut  ligaturae  decurtemus. 

i 

Ilaec  operatio  ope  cultri  perficienda  veteribus 
chirurgis  ignota,  primum  a Louis  certis  regulis 
exstructa  a Boyer,  Klein,  de  Graefe,  Burns 
emendata  est.  La  3fotte  et  Godart  primi  liga- 
tura usi  sunt,  quam  neglectam  Home  iterum  re- 
commendavit  et  Af  Burken,  Mirauld  et  Galen- 
zowski  magis  excoluerunt.  Quae  methodus  mo- 
lestior, longinquior  nimiamque  intumescentiam  su- 
pra et  infra  ligaturam  exhibens,  suffocationis  peri- 
culo conjuncta  est,  quamvis  profluxum  sanguinis 
caveat.  Linguae  functio  operatione  nequaquam  pro-  I* 
bibetur;  etiamsi  magna  pars  linguae  exstirpetur,  lo- 
quela, deglutitio  et  gustus  non  turbantur. 

Prima  methodus  ope  cultri. 

Apparatus  instrumentorum.  Suber,  forfex  rectus,  ii 
quo  ad  polypos  exstirpandos  utimur,  hamulus  acu-  ii 
tus,  rectum  et  convexum  scalpellum,  forfex  Coo-  I 
peri,  parvum  capitatum  ferrum  candens,  hamuli  ad  i 
arterias  ligandas,  nonnulli  curvati  acus  et  fila,  spon-  i 
giae,  aqua  frigida,  stiptica  et  ad  vinculum  linteum.  I 

Chirurgi  propria  instrumenta  ad  hanc  opera-  i 
I 

tioncm  proposuerunt.  Klein  propriam  forcipem 
ad  linguam  figendam  invenit,  nec  minus  Rudtorf- 
fer.  Linguam  in  propria  lamina  perscindit  Hoff- 
mann  et  Hunczowski  proprio  scalpro  linguam 
tollit. 

Ministri  duo  praesto  sint.  Aegrotus  in  sella 
sedens  caput  ministri  pectori  acclinet,  qui  eum  figat 
et  os,  subere  inter  dentes  molares  imposito,  aper- 
tum retineat. 

Operatio.  Tam  magna  pars  linguae  abscin- 
denda, ut  lingua  in  cavo  oris  remanere  possit,  atta- 

• f * * 

men  respicias  contractionem  cicatrisatione  vulneris 
efficiendam.  Ut  partem  removendam  dimetiamur, 
aegrotus  linguam  iterum  iterumque  protendat  et  re- 
trahat, quam  protractam  minister  apprehendit  for- 
cipe, qua  e transverso  juxta  locum  incisionis  firme 
applicata,  simul  vasa  comprimantur.  Tum  hamulus 
acutus  in  partem  anteriorem  linguae  immittatur  et 
forcipe  Cooperi  abscindatur,  aut  una  cultri  inci- 
sione, quae  ex  duobus  in  anteriori  parte  conjunctis 
arcubus  constat,  removeatur.  Dum  minister  linguam 
figat,  arteriae  prosilientes  ligandae  sunt. 

Operatione  perfecta,  os  aqua  frigida  saepe  di- 
luere aegrotus  debet,  tum  propter  munditiem,  cum 
propter  sanguinis  effusionem  sistendam,  quae  si 
perdurat  spongia  stipticis  humcfucta  continuo  erga 
vulnus  prematur,  aut  glacies  in  ore  teneatur,  aut 
forceps  iterum  applicetur.  Si  autem  singulae  ar- 

leriae  sanguinem  mittant,  tum  ligatura  aut  torrum 
candens , aut  sicuti  ultimum  refugium  secundum 
liurns  ligatura  arteriae  raninae  adhibenda  sunt. 
Praeterea  aegrotus  tranquillus  esse  nec  loqui , tan- 
tum nutrimento  liquido  uti  debet;  glossitis  aqua 
frigida  removenda.  Salivam  post  operationem  co- 
piosius secretam  ab  initio  aegrotus  neu ti quam  de- 
glutiat.  Vulnus  natura  medicatrix  sanat;  et  incom- 
moda deglutitionis  et  loquelae  sensim  sensimque 
disparent. 

Secunda  methodus  ope  ligaturae. 

Apparatus : unus  aut  duo  acus  curvi  ct  duo 
aut  tria  fila  varii  coloris. 

Operatio.  Filum  commune  per  ambos  acus 
immittas,  alterum  autem  proprium  ct  singulare  per 
unum  tantum  trajicias,  deinde  pollice  et  indice 
unum  linguae  latus,  juxta  removendam  partem,  com- 
prehendas, et  pollice  duce,  acum  ad  superficiem  in- 
ternam ductum,  per  linguam  transmittas,  filumque 

trajicias.  Simili  modo  agas  in  altero  latere,  sed 

\ 

ita  acus  applicandae,  ut  lingua  in  latitudinem  in  tres 
partes  dividatur.  Tum  duo  aequalis  coloris  fila  in 
unoquoque  latere,  duo  in  superiori  superficie  lin- 
guae nodo  chirurgico  et  laqueo  ligentur. 

Lingua  valde  intumescens  hirudinum  applica- 
tionem et  scarificationes  postulat,  ne  suffocatio  in- 
tret; dolor  exortus,  aut  fila  relaxata  firmiorem  liga- 

turam  exhibent.  Parte  ligata  emortua,  os  acidulis 
collutoriis  eluitur,  ut  ichor  et  1'oetor  removeatur. 
Post  octo  dies  aut  etiam  diutius  pars  ligata  cum 
ligatura  sponte  prolabitur  et  vulnus  per  suppura- 
tionem sanat. 

Alii  tantum  una  ligatura  usi  sunt,  quae  autem 
facillime  solvitur,  alii  duabus  ligaturis,  quae  non 
tam  fortiter  agunt  quam  tres,  denique  ad  ligaturam 
claudendam  proposuerunt  propria  instrumenta,  Le- 
vret  cylindrum  et  de  Graefe  baculum  ad  ligatu- 
ram imponendam. 

Morbis  congenitis  peractis  nunc  ad  morbos  idi- 
opathicos pervenimus,  quibus  glossiti  dem  adnu- 
merandam  esse  puto.  Glossitis  duabus  gaudet  for- 
mis, forma  acuta  et  chronica. 

Forma  acuta  his  se  manifestat  symptoma- 
tibus: lingua  tumescit,  ut  in  cavo  oris  retineri 
non  possit  ac  supra  dentes  promineat;  deglutitio 
est  impedita,  propter  immobilitatem  linguae,  saliva 
fluminis  instar  prope  oris  angulos  profluit.  Prae- 
terea lingua  ipsa  proprium  habet  inductum  lymphae 
plasticae,  qui  aeris  influxu  siccus  et  bruncus  fit. 

Si  inflammatio  generalis  liuguac  sit,  tunc  ae- 
groti, lingua  tumefacta  in  glottidem  premente,  voce 
clara  privantur  et  paroxysmis  apoplecticis  corripi- 
untur; tunc  facies  rubescit,  oculi  prominent,  ex  or- 
bita progrediuntur,  carotides  vehementissime  pul- 
sant ac  venae  jugulares  tumescunt,  aegroti  de  do- 

lore  capitis,  et  vertigine  queruntur.  Febris  adest, 
frigus,  deinde  calor;  cuti  ssicca,  sitis  veliemeutissima 
et  pulsus  plenus,  durus,  ac  tensus. 

Forma  chronica  tria  percurrit  stadia. 

Pi  •imum  stadium.  In  uno  vel  altero  primum  circum- 
scripto loco  linguae  apparet  macula  proprio  colore 
(ex  br  unescent  e rubro).  Illic  linguae  tunica 
mucosa  est  indurata  ac  aegroti  dolorem  percipiunt 
ardentem,  quem  capsici  usus  efficere  solet. 

In  secundo  stadio  durities  linguae  adaugetur, 
macula  prominens  crescit;  existunt  profundae  fis- 
surae, ita,  ut  lingua  fissam  et  discissam  prae  se  fe- 
rat formam  et  iclior  secernatur. 

In  ultimo  stadio,  locus  ille  affectus  in  ulcus 
carcinomatosum  marginibus  replicatis  ac  inversis, 

i 

ac  venis  perfacile  sanguinem  emittentibus  circum- 
datum, transit. 

E descripto  decursu  morbi  elucet  diagnosis, 
qua  acuta  forma  ab  amplificatione,  et  glossocele; 
chronica  a fissuris  linguae  distinguitur. 

Aetiologia.  Causas  internas,  quae  efficiunt  for- 
mam acutam,  haud  invenies,  cum  fere  semper  e cau- 
sis externis,  quae  in  linguam  agunt,  originem  ducat. 

Primum  causae  mechanicae,  contusiones,  vul- 
nera linguae;  tum  causae  chemicae,  acida  mineralia 
concentrata,  Kalina,  denique  influxus  atmospliaerae, 
refrigerationes,  suppressio  sudoris,  praecipue  pedum. 

Quod  pertinet  ad  glossitidem  chronicam,  duo 
semper  postulantur  momenta  ad  producendum  illum 
perniciosum  morbum;  primum  aliqua  dyscrasia  uni-r 
versalis  organismi,  tum  irritatio  continua  topica 
unius  loci  linguae,  dentis  acumine  vel  carie  effecta. 

Exitus.  Acuta  forma  rapidum  habet  decursum 
ac  vel  in  perfectam  transit  valetudinem,  vel  in  ex- 
sudationem  lymphae  plasticae,  quod  rarissime  ac- 
cidit, vel  in  apoplexiam,  suffocationem,  repletionem 
cerebri  cum  sanguine. 

In  forma  chronica  carcinoma  finem  imponit 
vitae.  ; 

Prognosis  in  forma  acuta  dependet 

1)  ah  ambitu  et  vehementia  inflammationis, 

2)  a gradu  difficultatis  respirandi, 

3)  ab  intensitate  congestionum  ad  caput. 

Mala  autem  est  in  forma  chronica,  cum  in 
primo  tantum  stadio  aliquid  auxilii  aegroto  ferre 
possis,  in  ultimo  stadio  nulla  salus. 

Therapia  glossitidis  acutae.  In  partiali  linguae 
inflammatione  aqua  frigida  cum  aceto  in  ore  reten- 
ta, oleum  amygdalarum  soluto  inductu,  bene  agunt. 
Si  autem  inflammatio  totam  occupat  linguam,  tunc 
venaesectio  adhibenda,  hirudines  applicandae,  scarifi- 
cationes sunt  instituendae.  Celerrimum  autem  auxi- 
lium ferunt  profundae  incisiones  linguae,  quibus 
institutis,  tumor  linguae  collabitur,  ac  inflammatio 
solvitur.  Cum  deglutitio  impedita  sit,  interna  re- 

media  non  sunt  porrigenda.  Sitis  vehemens  instil- 
landa potione  acidula  ac  balneis  ac  clysmatibus 
moderanda  est. 

Inflammatio  chronica  ante  omnia  causas  remo- 
vere postulat,  Quapropter  in  dyscrasiam  ac  in 
irritationem  linguae  aptis  remediis  est  agendum. 

Indicatio  morbi  secundum  stadia  varia  est;  in 
primo  stadio  applicatio  frequens  hirudinum,  fomen- 
tationes continuae  ex  belladonna  et  collutoria. 
Etiam  aqua  laurocerasi  bene  agit.  In  secundo  sta- 
dio his  remediis  adstringentia  sunt  adjungenda,  ut 
ferrum  sulpliuricum,  plumbum  aceticum.  Si  autem 
symptomata  gravia  perdurant,  tunc  in  ultimo  stadio 
ad  operationem  properes  necesse  est. 

Exstirpatio  cujusdam  partis  linguae  sicuti  de- 
curiatio linguae,  aut  cultro  aut  1 igatura,  perfici- 
tur eundemque  instrumentorum  apparatum,  ac  eos- 
dem ministros  et  cautelas  exhibet,  iisdemque  cum 
periculis  conjuncta  est. 

Contraindicationcs  hujus  operationis  sunt,  si 
tota  lingua  degenerata,  si  amygdalae  et  glandulae 
salivares  morbi  participes  et  denique  si  morbus 
linguae  non  localis  sint. 

Quae  operatio  abhorret  in  nonnullis  a decuria- 
tione linguae  ope  cultri.  In  removendis  linguae  de- 
generationibus, incisio  semper  in  sana  parte  efficia- 
tur, sed  ita,  ut  lingua  quantum  heri  potest,  formam 
ct  magnitudinem  retineat.  In  his  incisionibus  va- 


47 


riis,  harum  regularum  memor  sis.  Si  pars  lin- 
guae anterior  in  latitudine  tota  affecta,  tum  opera- 
tionem, sicuti  decurtationem  linguae,  perficias.  Si 
autem  degeneratio  ad  posteriorem  partem  valde  pro- 
pagata, tum  linguae  protractae  apicem,  liamulo  aut 
filo  transducto,  comprehendas,  et  secundum  de 
Graefe  primum  in  uno  latere  marginem  linguae 
cum  forfice  cavo  tertiam  pollicis  partem  perscindas, 
ligatisque  arteriis  prosilientibus,  in  altero  margine 
idem  perficias,  et  denique  mediam  adhuc  partem 
linguae  restantem  cultro  abscindas.  Si  autem  tan- 
tum una  pars  lateralis  linguae  morbo  laboret,  tum 
incisione  transversali  medium  linguae  petente  facta 
et  arteriis  ligatis  incisio  longitudinalis  ab  linguae 
apice  usque  ad  incisionem  transversalem  ope  cultri 

aut  forficis  recti  ducitur.  Parte  autem  anteriori 

1 # 

media  malo  correpta,  Boyer  et  de  Walt h er  pri- 
mum in  uno  latere  a margine  oblique  ad  posteriora 
ad  medium  usque  linguae,  incisionem  perficiunt, 
quam  in  altero  latere  repetunt  et  relictos  acutos  lo- 
bulos sutura  nodosa  conjungunt,  simulque  sangui- 
nis profluxum  sistunt.  Degenerationes  tantum  in 
superficie  locum  habentes  hamulo  comprehendas  et 
cultro  aut  forfice  cavo  removeas. 

Operatio  ope  ligaturae  eodem  modo  sicuti  in  dc- 
curtatione  linguae  perficitur. 

Restat  ut  nonnulla  de  vulneribus  linguae 
proferamus,  quae  aut  superficialia  sunt  ct  tum  quiete 

sanantur,  aut  profundiora,  aut  transversalia,  quorum 
altera  praecipue  suturam  exhibent.  Aegrotus  neque 
loqui  neque  masticare  debet  et  nutrientibus  juscuh 
lis,  quae  ope  tubuli  elastici  per  nasum  in  ventri- 
culum ducuntur,  aut  roborantibus  cl^smatibus  nu- 
tritur. 

Ego  , Henricus  Augustus  Antonius  Freu- 
denreich,  confessioni  catholicae  addictus,  na- 

i 

tus  sum  Posnaniae  anno  MDCCCVI1I  patre 
Antonio,  matre  Elisabetha,  quibus  adhuc  vi- 
ventibus gaudeo.  Primis  litterarum  rudimentis 

domi  imbutus,  Gymnasium  Calisiense  in  regno 

‘ 

Poloniae  adii,  quo  per  quinque  annos  frequen- 
tato Gymnasium  Posnaniense  petii  ibique  testi- 
monium maturitatis  obtinui.  Anno  MDCCCXXVIII 

% 

Berolinum  me  contuli,  ubi  a Rectore  Magnifico 
Betbmann -Holweg  et  111.  Bartels  t.  t De- 
cano maxime  spectabili  civium  academicorum  nu- 
mero ad  scriptus,  hisce  interfui  praelectionibus. 
Osteologiam,  Syndesmologiam  et  Splanchnologiam 
defunctus  Knape,  Anatorniam  universalem,  En- 
cyclopaediam  et  Methodologiam,  Physiologiam, 


doctrinam  de  organis  sensuum,  Historiam  na- 
turalem Entozoorum  et  Anatomiam  pathologicam 
nec  non  comparatam  Beat.  Rudolphi  me  docu- 
erunt. Praeterea  Beat.  Rudolp hi  una  eum  Beat. 
Knape  m arte  cadavera  rite  dissecandi  me  in- 
stituerunt. 111.  Mitschcrlich  de  Chemia  anor- 
ganica  et  Zoochemia,  111.  Hermbstaedt  de 
Physice  universali,  III.  Link  de  Botanice  et 
Toxicologia  nec  non  de  historia  naturali,  111.  He- 
gel  de  Logica,  111.  Lichtenstein  de  Zoologia, 
111.  Gans  de  Historia  recentioris  aevi,  111.  Zumpt 
de  libro  quinto  Ciceronis  in  Verrem,  disserentes 
audivi.  Deinde  111.  Bartels  de  Pathologia 
et  Therapia  speciali,  111.  Eck  de  The- 
rapia generali,  311.  Hecker  de  Pathologia 
generali,  111.  Schultz  de  Materia  medica, 
lll.  Casper  de  morbis  infantum,  de  For- 
mulis medicis  rite  concinnandis  nec  non  de 
Cholera  morbo,  lll.  Klugede  Fracturis  et  Luxa- 
tionibus et  de  arte  obstetricia,  theoretica,  lll. 
/ \ , ' 
Rust  de  Chirurgia  universali  et  speciali,  lll. 

Horn  de  morbis  syphiliticis,  lll.  Schlemm  ex- 

ercitationibus  operationum  in  cadavere,  nec  non 
lll.  Jiingken  in  oculorum  operationibus,  mihi 
praefuerunt. 

Ad  praxin  medicam  exercendam  ducibus 
P erili,  G.  Hufeland,  lll.  Osann,  Cei. 
B usse,  lll.  Bartels,  lll.  Wolff  institutus  sum. 
Ad  praxin  vero  chirurgicam  ophthalmiatricam  et 
obstetriciam,  lll.  de  Graefe,  lll.  Rust,  lll. 
Jiingken,  lll.  Kluge  et  lll.  Busch  me  in- 
stituerunt. Jam  tentaminibus  tam  philosophico 
quam  medico  nec  non  examine  rigoroso  coram 

gratiosa  medicorum  facultate  rite  absolutis,  spero, 

» '•  »■  > > s < 

fore  ut,  dissertatione  et  thesibus  defensis,  sum- 
mi in  utraque  medicina  honores  in  me  confe- 

\ \ ' * » *.  • 

rantur. 

THESES. 

I. 

Ligatura  arteriarum  torsioni  est  praeferenda. 

II. 


Abscisio  linguae  praeferenda  est  ligaturae. 

i 

III. 

* i i . . ( , 

Vomitus  praesertim  ventriculi  est  actus. 

Praeter  putredinem  universalem  nullum  mor- 
tis naturalis  certum  signum. 

V. 

Pulsus  per  se  indicationem  ad  V enaesec- 

v V/ 

iionem  non  statuit. 


